PolyAgent/wiki_georgian_en_parallel_20231101 huggingface dataset:
დონის ჩანჩქერები

დონის ჩანჩქერები ან ვოლჩენის ჩანჩქერები — წყლის ობიექტი, ჩანჩქერი, რომელიც მდებარეობს დასახლება უგლეროდოვსკის მახლობლად, როსტოვის ოლქი, რუსეთის ფედერაცია. დონის ჩანჩქერებში შემავალ ერთ-ერთ ჩანჩქერს ეწოდება „კოსი“, ხოლო მეორე მათგანს „ორი ცრემლი“. ჩანჩქერები მდებარეობს უკრაინის საზღვართან ახლოს ზამჩალოვის ყოფილი კარიერის ტერიტორიაზე, ვოლჩენის სასოფლო დასახლებაში.
ისტორია
როსტოვის ოლქის ტერიტორიაზე დასახლება უგლეროდოვსკის მახლობლად, ვოლჩენის სასოფლო დასახლებაში, მდებარეობს დონის რამდენიმე ჩანჩქერი. ყველა მათგანი მდებარეობს უკრაინის საზღვართან მდებარე ზამჩალოვის ყოფილი კარიერის ტერიტორიაზე. ჩანჩქერი კოსი“ მდებარეობს კანიონის აღმოსავლეთ ნაწილში, მის საპირისპირო მხარეს კი მდებარეობს ჩანჩქერი სახელად „ორი ცრემლი“, რომლის სიმაღლეც შეადგენს 10 მეტრს. წყალი ერთ-ერთი წყაროდან საკმაოდ შეუფერხებლად მოედინება, მეორე კი სხვა სათავიდან მოედინება და გადაივლის ქვებზე, რომელზეც წყლის დინებამ დროთა განმავლობაში თავისი კვალი დატოვა.
როსტოვის ოლქის ვოლჩენის სასოფლო დასახლების ადმინისტრაციის უფროსმა, გააჟღერა სურვილი, რომ დროთა განმავლობაში სასურველი იქნებოდა დონის (იგივე ვოლჩენის) ჩანჩქერებს მიეღოთ ბუნების ძეგლის სტატუსი და აღნიშნული ადგილი გამხდარიყო როსტოვის ოლქის ტურისტული მარშრუტის ერთ-ერთი მნიშვნელოვანი შემადგენელი ნაწილი. 2017 წლის მონაცემებით აღნიშნულ ადგილზე სპეციალური ექსკურსიები ტურისტებისათვის ჯერ კიდევ არ მიმდინარეობს.
სქოლიო
რუსეთის ჩანჩქერები
როსტოვის ოლქის ღირსშესანიშნაობები
კავთისხევის საჯარო სკოლა

კავთისხევის საჯარო სკოლა — ისტორიული ძეგლი კასპის მუნიციპალიტეტის სოფელ კავთისხევში, შუა უბანში. XIX საუკუნეში ააგო ქართველთა შორის წერა-კითხვის გამავრცელებელმა საზოგადოებამ. შენობა ერთსართულიანია.
სკოლაში კავთისხევის სცენის მოყვარულებმა 1881 წლის 6 მაისს წარმოადგინეს ალექსანდრე ცხვედაძის კომედია „ბედნიერი ქორწილი“. ამის შესახებ გაზეთი „დროება“ საგანგებოდ აღნიშნავდა: „კავთისხევში ზოგიერთმა ახალგაზრდა ქალ-ვაჟმა განიზრახეს საზოგადოებისთვის წარმოდგენის გამართვა, რომლის დედააზრი ის არის, რომ დაეხმარონ სოფლის ღარიბ მოსწავლეებს, რათა სხვაგან გააგრძელონ სწავლა ნიჭიერებმა.“ ამ სცენაზე შემდეგში დაიდგა ალექსანდრე ყაზბეგის დრამა „არსენა“, შალვა დადიანის დრამა „ბატონი და ყმა“. სცენაზე სხვადასხვა დროს გამოდიოდნენ ცნობილი მსახიობები. 1911 წელს კავთისხევს ესტუმრა ბ. აბაშიძე და ვალერიან გუნია, რომლებმაც მონაწილეობა მიიღეს ვალერიან გუნიას კომედიაში „ციხე-სიმაგრე“.
ლიტერატურა
კასპის მუნიციპალიტეტის სკოლები
კასპის მუნიციპალიტეტის არქიტექტურული ძეგლები
ხულო

ხულო — დაბა აჭარის ავტონომიურ რესპუბლიკაში, ხულოს მუნიციპალიტეტის ადმინისტრაციული ცენტრი. მდებარეობს მდინარე აჭარისწყლის ხეობაში, ახალციხე-ბათუმის საავტომობილო გზაზე, ზღვის დონიდან 923 მ, ბათუმიდან 88 კმ., თბილისიდან 438 კმ. მოსახლეობა 1007 ადამიანი (2014). დაბაში არის ადმინისტრაციული, კულტურის, განათლების და ჯანდაცვის დაწესებულებები, მცირე საწარმოები.
ისტორია
სახელწოდება „ხულოს“ ძველი ფორმაა „ხულა“ და ნიშნავს სავაჭრო სახლს. შუა საუკუნეებში აქ გადიოდა სავაჭრო-საქარავნო გზა, რომელიც სამცხე-ჯავახეთს გოდერძის უღელტეხილით აჭარა-შავიზღვისპირეთთან აკავშირებდა. ოსმალთა ბატონობის ხანაში ზემო აჭარის პოლიტიკურმა ცენტრმა სხალთიდან ხულოში გადაინაცვლა. 1874 წელს მისი მოსახლეობა 100 კომლზე მეტი არ იქნებოდა ხულოში იდგა ეკლესია, რომლის ქვები ხიმშიაშვილებმა ჯამესა და სხვა შენობებზე გამოიყენეს. რუსეთ-ოსმალეთის 1877-1878 წლების ომისა და შემდგომი მუჰაჯირობის გამო ხულოს მოსახლეობა მნიშვნელოვნად შემცირდა. 1892 წელს სოფელში გაიხსნა სასწავლებელი
1924 წლიდან გახდა ხულას მაზრის ცენტრი. დაბის სტატუსი მიიღო 1964 წელს. ხულოს სადაბო საბჭო მოიცავდა სოფლებს განახლება, გოდგაძეები, გუდასახო, დეკანაშვილები, დიაკონიძეები, დუაძეები, ელელიძეები, კურცხალი, ოქრუაშვილები, უჩხო, ქედლები, ძირკვაძეები. საბჭოთა პერიოდში განვითარებული იყო მეთამბაქოეობა, მოქმედებდა სამკერვალო, ელექტრომექანიკური და ლიმონათის საწარმოები. 1984 წელს დადგეს ლენინის ძეგლი.
დემოგრაფია
ლიტერატურა
სქოლიო
აჭარის ავტონომიური რესპუბლიკის დაბები
ხულოს მუნიციპალიტეტის დასახლებული პუნქტები
არითმეტიკა

არითმეტიკა („რიცხვი“) — მათემატიკის უძველესი და უმარტივესი განყოფილება, რომელიც შეისწავლის რიცხვთა ელემენტარულ ფორმებს (ნატურალური, მთელი, რაციონალური) და მათზე უმარტივეს არითმეტიკულ ოპერაციებს (შეჯამება, გამოკლება, გამრავლება, გაყოფა). ტერმინი უმაღლესი არითმეტიკა ასევე არის რიცხვთა თეორიის მოძველებული სახელი.
Acanthodaphne

Acanthodaphne is a genus of sea snails, marine gastropod mollusks in the family Raphitomidae.
Species
Species within the genus Acanthodaphne include:
Acanthodaphne abbreviata (Schepman, 1913)
Acanthodaphne basicincta Morassi & Bonfitto, 2010
Acanthodaphne boucheti Morassi & Bonfitto, 2010
Acanthodaphne pungens Morassi & Bonfitto, 2010
† Acanthodaphne pusula (Laws, 1947)
Acanthodaphne sabellii Bonfitto & Morassi, 2006
References
Morassi & Bonfitto, New raphitomine gastropods (Gastropoda: Conidae: Raphitominae) from the South-West Pacific
External links
Bouchet, P.; Kantor, Y. I.; Sysoev, A.; Puillandre, N. (2011). A new operational classification of the Conoidea (Gastropoda). Journal of Molluscan Studies. 77(3): 273-308
Raphitomidae
Gastropod genera
ლორენცო შარანგია

ლორენცო შარანგია (დ. 10 იანვარი, 1935, სოფელი მუხური, გალის რაიონი, აფხაზეთის ასსრ, საქართველოს სსრ) — ქართველი ინჟინერი.
ბიოგრაფია
ლორენცო შარანგია დაიბადა 1935 წლის 10 იანვარს გალის რაიონის სოფელ მუხურში. 1957 წელს დაამთავრა მოსკოვის სოფლის მეურნეობის მექანიზაციისა და ელექტრიფიკაციის ინსტიტუტი, სპეციალობით ინჟინერ-მექანიკოსი. მუშაობდა ოჩამჩირის სამელიორაციო სადგურში სატრაქტორო ბრიგადის ბრიგადირად, შემდეგ უბნის უფროსად, სამმართველოს უფროსად. 1958-1975 წლებში მუშაობდა სამშენებლო ტრესტ „კოლხეთმშენის“ ოჩამჩირის მოძრავ-მექანიზებულ კოლონაში სამუშაოთა მწარმოებლად, კოლონის უფროსად; 1975 წელს გადაიყვანეს სამშენებლო გაერთიანება „საქმთავარწყალმშენის“ სოხუმის სამმართველოს უფროსად; 1986 წელს სამშენებლო ტრესტ „აფხაზწყალმშენის“ მმართველად; 1991 წელს კენჭს იყრიდა აფხაზეთის ასსრ-ის უზენაესი საბჭოს დეპუტატად ოჩამჩირის #61 მეორე საარჩევნო ოლქში. 1992 წელს დაინიშნა აფხაზეთის ავტონომიური რესპუბლიკის სოფლის მეურნეობის მინისტრის მოადგილედ, კურირებდა სამშენებლო მელიორაციას; მიღებული აქვს სახელმწიფო ჯილდოები; არაერთგზის იყო არჩეული ოჩამჩირის რაისაბჭოს დეპუტატად.
ჯილდოები და მედლები
აფხაზეთის დამსახურებული ინჟინერი
საქართველოს დამსახურებული ინჟინერი
ლიტერატურა
საქართველოს არქიტექტორთა და მშენებელთა ენციკლოპედია. - თბ., 2017.-გვ. 609
გაზ. „აფხაზეთის ხმა“, 25 სექტემბერი, 1991 წელი
რესურსები ინტერნეტში
დაბადებული 1935
დაბადებული 10 იანვარი
ქართველი ინჟინრები
ბერენიკა I

ბერენიკა I — პტოლემე I-ის მეორე (ევრიდიკა I-ის შემდეგ) ან მესამე (ტაისის შემდეგ) ცოლი და შესაძლოა მისი და (მამის მხრიდან). პტოლემე I-ის პირველი ცოლის ევრიდიკა I-ის ბიძაშვილი. პტოლემე II-ისა და არსინოე II-ის დედა.
ორჯერ იყო გათხოვილი, მისი პირველი ქმარი იყო მაკედონელი ფილიპე, რომელთანაც შეეძინა სამი შვილი მაგასი, ანტიგონე (პიროსი ეპიროსელის ცოლი) და თეოქსენა. ფილიპი გარდაიცვალა ძვ. წ. 318 წელს. პტოლემე I-თან იქორწინა ძვ. წ. 317 წელს.
ლიტერატურა
ძველი ეგვიპტის დედოფლები
ქალი ფარაონები
Haykasar

Haykasar is a village in the Artik Municipality of the Shirak Province of Armenia.
Demographics
The population of the village since 1831 is as follows:
References
Populated places in Shirak Province
ინგებორგ დანიელი

ინგებორგ დანიელი (დან. Ingeborg af Danmark; ფრანგ. Ingeburge de Danemark) (დ. 1174 - გ. 29 ივლისი 1237) — დანიის მეფე ვალდემარ I-ისა და მისი ცოლის, დედოფალ სოფია მინსკელის ასული. საფრანგეთის დედოფალი ორჯერ, პირველად 1193 წელს სულ 10 დღით, ხოლო მეორედ 1200-1223 წლებში როგორც ფილიპ II-ის მეუღლე.
ბიოგრაფია
ინგებორგი იყო დანიის მეფე ვალდემარ I-ისა და მისი ცოლის, დედოფალ სოფია მინსკელის ასული. 1193 წელს ინგებორგი მიათხოვეს საფრანგეთის ახლად დაქვრივებულ მეფე ფილიპ II-ს, რომელიც მასზე 10 წლით უფროსი იყო. ფილიპის პირველი ცოლი, დედოფალი იზაბელა ენოელი 19 წლის ასაკში გადაჰყვა ტყუპ ვაჟებზე ქორწინებას, რომელთაგან უფროსი საფრანგეთის მეფე ლუი VIII გახდა. მათი ქორწინება კატასტროფულად დაიწყო, რის გამოც სულ ათ დღეში ფილიპი მას გასცილდა და მისი დანიაში დაბრუნება განიზრახა. ამ დროს ისინი ოფიციალურად კვლავ ცოლ-ქმარი იყვნენ, რის გამოც ინგებორგი სუასონის სასახლეში გადავიდა. ამ ამბიდან სამ თვეში რომის პაპმა ისინი ოფიციალურად გაჰყარა ერთმანეთს, რის შემდეგაც ინგებორგი დანიაში დაბრუნდა, ფილიპმა კი ცოლად აგნეს მერანიელი შეირთო.
ინგებორგი ამ ამბით უკმაყოფილო იყო და თავიდანვე არ სურდა გაყრა. ფილიპის მესამე ქორწინებიდან მალევე მან მიმდინარე მოვლენები გააპროტესტა და დანიიდან კვლავ საფრანგეთში დაბრუნდა. ინგებორგმა რომის პაპთან დელეგაცია გააგზავნა და ფილიპისთვის ცოლის გაცილება მოსთხოვა. რომის პაპი დანიის მეფის ასულს დათანხმდა და ფილიპს აგნესთან განქორწინებისკენ მოუწოდა, თუმცა ფილიპმა პაპი დააიგნორა. ინგებორგის ასეთმა ქმედებამ ფილიპი განარისხა. ვინაიდან ინგებორგი საფრანგეთში იყო, ფილიპმა ის დააპატიმრა და ეტამპის ციხესიმაგრეში გამოკეტა მრავალი წლის მანძილზე, საიდანაც ინგებორგი ძლივს გამოვიდა.
ინგებორგის განთავისუფლების შემდეგ, ფილიპმა მასზე ხელახალა დაქორწინება მოისურვა. ფილიპი და აგნეს მერანიელი 1196 წელს დაქორწინდნენ და ორი შვილი შეეძინათ - ფილიპი და მარი. როცა ფილიპმა კვლავ ინგებორგზე დაქორწინება მოისურვა, იგი 1200 წელს აგნესს გასცილდა, რომელიც ერთ წელიწადში გარდაიცვალა კიდეც. ცხადია ფილიპს ინგებორგზე ქორწინება მხოლოდ პოლიტიკური მიზნების გამო სურდა, ვინაიდან იგი დანიის პრინცესა იყო, დანია კი ევროპის ერთ-ერთი უძლიერესი სახელმწიფო. 1200 წელს ისინი ხელ მეორედ დაქორწინდნენ და ინგებორგი კვლავ დედოფალი გახდა. 1213 წლამდე ისინი თითქმის არ კონტაქტობდნენ, რის შემდეგაც სამუდამოდ შერიგდნენ. 1223 წელს კი ფილიპ II გარდაიცვალა. სიკვდილის წინ მან თავის შვილებს დაუბარათ, რომ ინგებორგისთვის ეპატრონათ და მასზე ეზრუნათ. სიცოცხლის ბოლო წლები დედოფალმა ინგებორგმა ფუფუნებაში, უზრუნველობასა და ფუჭ დროის კარგვაში გაატარა. რაც უფრო ხანში შედიოდა, მით უფრო ცილდებოდა რელიგიურ ცხოვრებას. 1237 წლის 29 ივლისს ინგებორგ დანიელი გარდაიცვალა.
ლიტერატურა
Alex Sanmark – The Princess in the Tower (History Today February 2006)
რესურსები ინტერნეტში
http://epistolae.ccnmtl.columbia.edu/woman/68.html
http://www.corpusetampois.com/che-20-guibourge1957etampes702chateauprison.html
https://www.historyofroyalwomen.com/denmark/ingeborg-denmark-queen-france/
დაბადებული 1174
გარდაცვლილი 29 ივლისი
გარდაცვლილი 1237
საფრანგეთის დედოფლები
დანიის პრინცესები
ვიტორე კარპაჩო

ვიტორე კარპაჩო (დ. დაახლ. 1455 ან 1465, ვენეცია — გ. დაახლ. 1526, კაპოდისტრია, ახლანდ. კოპერი, სლოვენია) — იტალიელი ფერმწერი, ვენეციური სკოლის თვალსაჩინო წარმომადგენელი. სწავლობდა ჯენტილე ბელინის ხელმძღვანელობით. განიცადა ანტონელო და მესინას და ჯოვანი ბელინის გავლენა. წმ. ურსულას (1490–1495, აკადემიის გალერეა, ვენეცია), წმ. გიორგისა და წმ. იერონიმეს (1502–1507, სკუოთლა დი სან-ჯორჯო დელი სკიავონი, ვენეცია) ცხოვრების თემებზე შექმნილ სურათებში ლეგენდარული სიუჟეტები გადაწყვეტილია როგორც მხატვრის თანამედროვე ცხოვრების რეალური სცენები. მხატვარი ოსტატურად ასახავდა სივრცეს, ჰაეროვან და შუქ-ჰაეროვან გარემოს, რაც არბილებს ლოკალური ფერის ლაქების ჟღერადობას.
გალერეა
რესურსები ინტერნეტში
სქოლიო
დაბადებული 1460-იანები
გარდაცვლილი 1520-იანები
იტალიელი მამაკაცი მხატვრები
ვენეციური სკოლის მხატვრები
გურამ პეტრიაშვილი

გურამ პეტრიაშვილი (დ. 8 მარტი, 1941, ზესტაფონი — გ. 18 თებერვალი, 2002, თბილისი, საქართველო) — ქართველი და საბჭოთა ფეხბურთელი, თამაშობდა მცველის პოზიციაზე. იყო ქუთაისის „ტორპედოსა“ და თბილისის „დინამოს“ წევრი. საბჭოთა კავშირის სპორტის ოსტატი (1962).
1997 წლის 25 სექტემბერს საქართველოს პრეზიდენტის ბრძანებულებით საქართველოში ფეხბურთის განვითარებაში შეტანილი დიდი წვლილისა და ახალგაზრდა სპორტსმენთა აღზრდის საქმეში მნიშვნელოვანი დამსახურებისათვის გურამ პეტრიაშვილი ღირსების ორდენით დაჯილდოვდა.
ბიოგრაფია
იყო ზესტაფონის „მეტალურგის“ ახალგაზრდული გუნდის წევრი. 1957–1960 წლებში იყო „მეტალურგის“ მთავარ გუნდში.
1961 წელს — თბილისის „დინამოს“ შემადგენლობაში. 1965 წლის ივლისიდან წლის ბოლომდე — ქუთაისის „ტორპედოს“ წევრი. შემდეგ დაბრუნდა „დინამოში“, სადაც 1973 წლამდე ითამაშა.
უმაღლეს ლიგაში ჩაატარა 281 მატჩი და შეძლო 13 გოლის გატანა, ევროთასებზე ჩატარებული აქვს 2 მატჩი.
მიღწევები
საკლუბო
დინამო თბილისი
საბჭოთა კავშირის ჩემპიონატი
ჩემპიონი: 1964
ბრინჯაოს პრიზიორი: 1967, 1969, 1971, 1972
საბჭოთა კავშირის თასი
ფინალისტი: 1970
ბიბლიოგრაფია
რესურსები ინტერნეტში
ქართული სპორტი
FootballFacts.ru
სქოლიო
დაბადებული 8 მარტი
დაბადებული 1941
გარდაცვლილი 18 თებერვალი
გარდაცვლილი 2002
ქართველი ფეხბურთელები
საბჭოთა ფეხბურთელები
საბჭოთა კავშირის საფეხბურთო ჩემპიონატის ფეხბურთელები
თბილისის დინამოს ფეხბურთელები
ქუთაისის ტორპედოს ფეხბურთელები
ზესტაფონის მუნიციპალიტეტში დაბადებულები
გ
საბჭოთა კავშირის სპორტის ოსტატები
საქართველოს ღირსების ორდენის კავალრები
პრაღა-ვიხოდის რაიონი

პრაღა-ვიხოდის რაიონი — რაიონი ცენტრალური ბოჰემიის მხარეში, ჩეხეთში. მისი დედაქალაქია ქალაქი პრაღა. რაიონის ფართობი შეადგენს 754,91 კმ²-ს. 2007 წლის მონაცემებით, მოსახლეობა შეადგენს 144 513 ადამიანს, მოსახლეობის სიმჭიდროვე — 191 ადამიანს კვადრატულ კილომეტრზე.
გალერეა
იხილეთ აგრეთვე
ჩეხეთის რაიონები
ჩეხეთის რაიონები
ჩავინიის რაიონი

ჩავინიის რაიონი — რაიონი პერუში, აიაკუჩოს რეგიონის ლუკანასის პროვინციაში. მდებარეობს ზღვის დონიდან 3 310 მეტრზე. 2007 წლის მონაცემებით, მოსახლეობა 2 708 ადამიანს შეადგენდა, სიმჭიდროვე 6.8 ადამიანი კმ²-ზე. ფართობი 399.09 კმ²-ია.
იხილეთ აგრეთვე
პერუს რაიონები
რესურსები ინტერნეტში
2007 წლის აღწერის მონაცემები
პერუს სტატისტიკისა და ინფორმაციის ეროვნული ინსტიტუტი
აიაკუჩოს რეგიონის რაიონები
ლუკანასის პროვინციის რაიონები
საბაჟო (მრავალმნიშვნელოვანი)

საბაჟო (მრავალმნიშვნელოვანი)
საბაჟო შეიძლება აღნიშნავდეს:
საბაჟო — სახელმწიფო დაწესებულება
საბაჟო — სოფელი ხობის მუნიციპალიტეტში
სილვიო მიკალი

სილვიო მიკალი (დ. 13 ოქტომბერი, 1954, პალერმო) — იტალიელი კომპიუტერული მეცნიერი, მასაჩუსეტსის ტექნოლოგიური ინსტიტუტის პროფესორი და (ბლოკჩეინ-კრიპტოვალუტის პროტოკოლი) დამფუძნებელი. მიკალის კვლევითი ცენტრი კრიპტოგრაფიისა და ინფორმაციის უსაფრთხოების შესახებ. 2012 წლის ტურინგის პრემიის ლაურეატი კრიპტოგრაფიის სფეროში მუშაობისთვის.
პირადი ცხოვრება
მიკალიმ 1978 წელს დაამთავრა რომის ლა საპიენცას უნივერსიტეტის მათემატიკის ფაკულტეტი და მიიღო დოქტორის ხარისხი. კომპიუტერული მეცნიერებაში კალიფორნიის უნივერსიტეტიდან, ბერკლიში 1982 წელს; კვლევისთვის, რომელსაც ხელმძღვანელობდა მანუელ ბლუმი. მიკალი 1983 წლიდან მუშაობს MIT-ის ელექტროტექნიკის და კომპიუტერული მეცნიერების დეპარტამენტის ფაკულტეტზე. მისი კვლევითი ინტერესებია კრიპტოგრაფია, ნულოვანი ცოდნა, ფსევდორანდომის გენერაცია, უსაფრთხო პროტოკოლები და მექანიზმების დიზაინი.
კარიერა
მიკალი ცნობილია თავისი ფუნდამენტური ადრეული ნამუშევრებით საჯარო გასაღების კრიპტოსისტემებზე, ფსევდო შემთხვევითი ფუნქციებით, ციფრული ხელმოწერებით, დაუვიწყარი გადაცემით, უსაფრთხო მრავალმხრივი გამოთვლებით და არის ნულოვანი ცოდნის მტკიცებულებების ერთ-ერთი თანაგამომგონებელი. მისი ყოფილი დოქტორანტები არიან მიჰირ ბელარე, ბონი ბერგერი, შაი ჰალევი, რაფაილ ოსტროვსკი, რაფაელ პასი, კრის პეიკერტი და ფილიპ როგავეი.
2001 წელს მიკალიმ დააარსა „CoreStreet Ltd“ — პროგრამული უზრუნველყოფის კომპანია, თავდაპირველად დაფუძნებული კემბრიჯში მასაჩუსეტსი, რომელიც ახორციელებდა მიკალის პატენტებს ციფრული სერტიფიკატების სტატუსის შემოწმებასთან დაკავშირებით (ძირითადად გამოიყენება დიდი საწარმოებისა და სამთავრობის ზომის ციფრული და ფიზიკური პირადობის პროექტებისთვის). მიკალი მსახურობდა CoreStreet-ის მთავარ მეცნიერად. CoreStreet 2009 წელს იყიდა ActivIdentity-მ.
2000-იანი წლების დასაწყისში მიკალიმ ასევე დააარსა Peppercoin, მიკრო საგადასახადო სისტემა, რომელიც 2007 წელს შეისყიდეს.
2017 წელს მიკალიმ დააარსა ალგორანდი.
ჯილდოები და აღიარება
1993 წელს მოიპოვა გიოდელის პრემია.
2004 წელს მიიღო მათემატიკაში მიღწევებისათვის.
2007 წელს მიიღეს აშშ-ის მეცნიერებათა ეროვნული აკადემიის წევრად და კრიპტოლოგიური კვლევების საერთაშორისო ასოციაციის (IACR) წევრად. ის ასევე არის ეროვნული საინჟინრო აკადემიისა და ამერიკის ხელოვნებისა და მეცნიერების აკადემიის წევრი.
2012 წელს მიიღო ტურინგის პრემია შაფი გოლდვასერთან ერთად კრიპტოგრაფიის სფეროში მუშაობისთვის.
2014 წელს მიიღო ფრანკა ფლორიოს პრემია „იტალიური სამეცნიერო მემკვიდრეობა მსოფლიოს“, რომელიც გადაეცემათ იტალიელ მეცნიერებს მთელ მსოფლიოში.
2015 წელს სალერნოს უნივერსიტეტმა დაადასტურა მისი სწავლა კომპიუტერულ მეცნიერებაში საპატიო კაუზას ხარისხით.
2017 წელს აირჩიეს ACM-ის სტიპენდიანტად.
სქოლიო
ტიურინგის პრემიის ლაურეატები
აშშ-ის მეცნიერებათა ეროვნული აკადემიის წევრები
გიოდელის პრემიის ლაურეატები
იტალო-ამერიკელები
ამერიკელი მეცნიერები ინფორმატიკის დარგში
დაბადებული 1954
ქვათესლა

ქვათესლა — მრავალწლოვანი ბალახოვანი მცენარე ლაშქარასებრთა ოჯახისა. აქვს ძლიერი, სქელი, მუქი წითელი ფერის ფესვი; სწორმდგომი, სქელი და დატოტვილი ღერო, სიმაღლით 50–80 სმ; მორიგეობით განლაგებული ლანცეტა ფოთლები, ზემოთ — მუქი მწვანე, ქვემოთ — უფრო ღია ფერის; ყვავილი პატარაა, მოყვითალო-თეთრი, ყვავილობს ივნის-ივლისში; ნაყოფი — კაკლუჭა, კვერცხისებური, სამწახნაგოვანი, მბზინავი, მონაცრისფრო, ბორცვიანი ზედაპირით, სიგრძით 2–3,5 მმ, სიგანით 1,75–2,25 მმ. ხორბლის ნათესების სარეველაა.
გალერეა
სქოლიო
ლაშქარასებრნი
ჩალის რაიონი

ჩალის რაიონი — რაიონი პერუში, არეკიპის რეგიონის კარაველის პროვინციაში. მდებარეობს ზღვის დონიდან 18 მეტრზე. 2007 წლის მონაცემებით, მოსახლეობა 3.864 ადამიანს შეადგენდა, სიმჭიდროვე 10 ადამიანი კმ²-ზე. ფართობი 378.38 კმ²-ია.
იხილეთ აგრეთვე
პერუს რაიონები
რესურსები ინტერნეტში
2007 წლის აღწერის მონაცემები
პერუს სტატისტიკისა და ინფორმაციის ეროვნული ინსტიტუტი
არეკიპის რეგიონის რაიონები
კარაველის პროვინციის რაიონები
მინდია ბოდაველი

მინდია ბოდაველი (დ. 28 აპრილი, 1983, თბილისი) — ქართველი სპორტსმენი (სამბო). ძიუდოში საქართველოს ჩემპიონი (2008) და ბრინჯაოს პრიზიორი (2007). ძიუდოში 20 წლამდელებს შორის ევროპის ჩემპიონი (2002). ძიუდოში მსოფლიო თასის გამარჯვებული (2010) და სამგზის ბრინჯაოს პრიზიორი (2005, 2006, 2009). ღირსების ორდენის კავალერი.
ძირითადი შედეგები
ლიტერატურა
ელგუჯა ბერიშვილი, ქართული სპორტის ოქროს წიგნი, გვ. 295, თბ.: პალიტრა L, 2013.
რესურსები ინტერნეტში
მინდია ბოდაველი — ქართული სპორტი
დაბადებული 1983
დაბადებული 28 აპრილი
ქართველი სამბისტები
საქართველოს ღირსების ორდენის კავალრები
თბილისში დაბადებულები
მაიკ ჰენრი

მაიკ ჰენრი
მაიკლ „მაიკ“ ჰენრი (დ. 25 მარტი, 1964) — ამერიკელი ფილმების გამხმოვანებელი, სცენარისტი, პროდიუსერი და კომიკოსი, რომელიც ყველაზე მეტად ცნობილი არის ამერიკული ანიმაციური სიტკომის, „გრიფინების“, როგორც სცენარისტი, პროდიუსერი და გამხმოვანებელი. იგი ასევე ახმოვანებს სხვა პერსონაჟებსაც, მათ შორის კლივლენდ ბრაუნს, ჰერბერტს, ბრიუსსა და კონსუელას.
2009 წელს მაიკ ჰენრიმ რიჩარდ ეპელთან და სეთ მაკფარლეინთან ერთად შექმნა „გრიფინების“ სპინოფი, სახელწოდებით კლივლენდის შოუ, რომელიც გადაიცემოდა Fox-ისა და MuchMusic-ის ეთერში 2009 წლიდან 2013 წლამდე.
ფილმოგრაფია
კინოფილმები
რესურსები ინტერნეტში
მაიკ ჰენრი Channel 101-ზე
სქოლიო
დაბადებული 25 მარტი
დაბადებული 1964
XX საუკუნის ამერიკელი კომიკოსები
XX საუკუნის ამერიკელი მამაკაცი მსახიობები
XX საუკუნის ამერიკელი მწერლები
ამერიკელი ტელეპროდიუსერები
ამერიკელი მამაკაცი მწერლები
ამერიკელი მამაკაცი მომღერლები
ამერიკელი მამაკაცი გამხმოვანებლები
ამერიკელი მამაკაცი კომიკოსები
ამერიკელი მამაკაცი სცენარისტები
ამერიკელი მამაკაცი კინომსახიობები
ამერიკელი მამაკაცი კინომსახიობები
XXI საუკუნის ამერიკელი კომიკოსები
ვაშინგტონისა და ლის უნივერსიტეტის კურსდამთავრებულები
ვარსიმაანის წმინდა გიორგის ეკლესია

ვარსიმაანის წმინდა გიორგის ეკლესია — არქიტექტურული ძეგლი, რომელიც მდებარეობს დუშეთის მუნიციპალიტეტში, სოფელ ვარსიმაანის დასავლეთით, სასაფლაოზე. განეკუთვნება გვიანდელ შუა საუკუნეებს. ეკლესია დარბაზულია, ნაშენია დიდი ზომის რიყისა და ნატეხი ქვის ირეგულარული წყობით. ძლიერ დაზიანებულია: ჩამოშლილია კამაროვანი გადახურვა და კონქის მნიშვნელოვანი ნაწილი, მონგრეულია კედლების ზედა ნაწილები. დასავლეთიდან ეკლესიას მოზრდილი სწორკუთხა მინაშენი ეკვრის, რომლის გადახურვა და კედლების ზედა ნაწილი დანგრეულია. ეკლესიას სწორკუთხა შესასვლელი დასავლეთიდან აქვს - მინაშენიდან. მინაშენის შესასვლელი მისი აღმოსავლეთ კედლის სამხრეთ კიდეშია გაჭრილი. ეკლესიის კვადრატული ფორმის დორმის დარბაზი აღმოსავლეთით ღრმა, ნალისებრი მოყვანილობის აფსიდითაა დასრულებული. აფსიდის ღერძზე ეკლესიის ერთადერთი, მცირე ზომის თაღოვანი სარკმელია. აფსიდში ერთ სიმაღლეზე განლაგებულია სამი სწორკუთხა ნიში. ერთი მცირე ზომის ნიში დარბაზის ჩრდილოეთ კედლის აღმოსავლეთ კიდეშია. აფისიდი გადახურულია ტლანქად ნაწყობი კონქით. ეკლესია გადახურული იყო კრამიტით, რომლის მცირე ნაწილი აღმოსავლეთ კედელს შემორჩა.
ლიტერატურა
დუშეთის მუნიციპალიტეტის ტაძრები
ძვ. წ. 99

ძვ. წ. 99 — წლების რაოდენობა ქრისტესშობამდე.
მოვლენები
დაიბადნენ
გარდაიცვალნენ
პუებლა-დე-ლა-კალსადა

პუებლა-დე-ლა-კალსადა — მუნიციპალიტეტი ესპანეთში, შედის ესტრემადურის ავტონომიური გაერთიანების ბადახოსის პროვინციის მერიდის კომარკის შემადგენლობაში. ფართობი — 14,25 კმ². მოსახლეობა — 5834 კაცი (2020 წ.).
იხილეთ აგრეთვე
ბადახოსის მუნიციპალიტეტები
რესურსები ინტერნეტში
პუებლა-დე-ლა-კალსადის მუნიციპალიტეტის ოფიციალური საიტი
სქოლიო
ბადახოსის მუნიციპალიტეტები
შვიდი მნათობი (ჟურნალი)

შვიდი მნათობი (ჟურნალი)
შვიდი მნათობი — ლიტერატურურული ჟურნალი, რომელიც თბილისში დავით და პოლიკარპე კაკაბაძეების თაოსნობით გამოიცემოდა 1919 წელს. სულ გამოვიდა ჟურნალის ორი ნომერი — 1919 წლის აპრილში და იმავე წლის ოქტომბერში. ჟურნალთან თანამშრომლობდნენ გრიგოლ რობაქიძე, ლეო ქიაჩელი, პაოლო იაშვილი, იოსებ გრიშაშვილი, ნიკო ლორთქიფანიძე, სანდრო შანშიაშვილი, ივანე ბერიტაშვილი და ა.შ. ჟურნალში დაიბეჭდა პოლიკარპე კაკაბაძის ორი დრამა „სისხლი სინათლემდე“ და „სამი ასული“.
ჟურნალის სახელწოდება აღებულია საქართველოს დემოკრატიული რესპუბლიკის გერბიდან. როგორც ცნობილია, მასზე გამოსახულია შვიდი მნათობი.
ლიტერატურა
სიგუა, სოსო. „მოდერნიზმი“, თბ. „მწერლის გაზეთი“, 2008
ლიტერატურული ჟურნალები
საქართველოს ჟურნალები
ქართულენოვანი ჟურნალები
პიტერ კორნელის ჰოფტი

პიტერ კორნელის ჰოფტი (დ. 16 მარტი, 1581, ამსტერდამი — გ. 21 მაისი, 1647, ჰააგა) — ნიდერლანდელი პოეტი, დრამატურგი და პროზაიკოსი. თაოსნობდა მწერალთა და კულტურულ მოღვაწეთა მეიდენის წრეს, რამაც დიდი როლი შეასრულა ჰუმანისტური აზროვნებისა და ეროვნული კულტურის განვითარებაში. აღსანიშნავია მისი პასტორალი „გრანიდა“ (1605), ყოფითი კომედია „სულელი“ (1616). ჰოფტმა სრულყო სონეტის ჟანრი. წერდა ტრაგედიებს, ისტორიულ შრომებს. მისი ყველაზე მნიშვნელოვანი თხზულებაა „ნიდერლანდის ისტორიები“ (წგნ. 1-20, 1642, სრულად გამოქვეყნდა 1656 წელს). 1947 წლიდან დაწესებულია ჰოფტის პრემია — უმაღლესი სახელმწიფო ლიტერატურული პრემია.
ლიტერატურა
სქოლიო
ნიდერლანდელი პოეტები
დაბადებული 1581
გარდაცვლილი 1647
გიორგი განძიელი

გიორგი განძიელი
გიორგი სპირიდონის ძე განძიელი (დ. 1834 — გ. 6 აპრილი, 1906, თბილისი) — ქართველი სამხედრო და საზოგადო მოღვაწე, რუსეთის არმიის პოლკოვნიკი.
წარმოშობით იყო თბილისის გუბერნიის აზნაურთა ოჯახიდან. 1863 წელს იყო თბილისის გრენადერთა პოლკის პრაპორშჩიკი, თავი გამოიჩინა ზაქათალის ოლქის აჯანყებულ ლეკებთან ბრძოლაში 1863 წლის 6 ივნისს, მძიმედ დაიჭრა და დაჯილდოვდა წმ. გიორგის IV ხარისხის ორდენით. შემდეგ მსახურობდა ნიჟეგოროდის დრაგუნთა პოლკში, ხოლო 1877 წლის რუსეთ–თურქეთის ომში მაიორის წოდებით მეთაურობდა ელიზავეტპოლის არარეგულარულ ცხენოსანთა პოლკს. თადარიგში გასვლის შემდეგ იყო მომრიგებელი მოსამართლე ელიზავეტპოლში. 1893 წლიდან იყო ქართველთა შორის წერა-კითხვის გამავრცელებელი საზოგადოების ნამდვილი წევრი. არჩეული იყო თბილისის სასოფლო-სამეურნეო საკრედიტო საზოგადოების გამგეობის თავმჯდომარედ. მოკლეს თბილისში, სასახლის ქუჩაზე მდებარე სარაჯიშვილის სახლში განთავსებული ამ საზოგადოების გაძარცვის დროს 1906 წელს. დაკრძალეს დიდუბის ეკლესიის ეზოში. ცოლად ჰყავდა ნადეჟდა გაბრიელის ასული მამაცაშვილი.
ლიტერატურა
Путеводитель по Кавказскому военно-историческому музею. 5-е изд. Тифлис: Тип. Штаба кавказского военного округа, 1915, – გვ. 172-173.
რესურსები ინტერნეტში
გიორგი სპირიდონის ძე განძიელი. „ქართველთა შორის წერა-კითხვის გამავრცელებელი საზოგადოების წევრები 1897-1927 წლები“ (საქართველოს პარლამენტის ეროვნული ბიბლიოთეკა);
გიორგი სპირიდონის ძე განძიელი. „ქართველთა შორის წერა-კითხვის გამავრცელებელი (ქშწკგ) საზოგადოების პროსოპოგრაფიულ მონაცემთა ბაზა“ (ილიას უნივერსიტეტი).
სქოლიო
დაბადებული 1834
გარდაცვლილი 6 აპრილი
გარდაცვლილი 1906
ქართველი პოლკოვნიკები
რუსეთის იმპერიის ოფიცრები
წმინდა გიორგის IV ხარისხის ორდენის კავალრები
ქართველთა შორის წერა-კითხვის გამავრცელებელი საზოგადოების წევრები
რუსეთის ფედერალური მოწყობა

რუსეთის ფედერალური მოწყობა
რუსეთის ფედერაციის შემადგენლობაშია 89 სუბიექტი: 21 რესპუბლიკა, 46 ოლქი, 1 ავტონომიური ოლქი, 4 ავტონომიური ოკრუგი, 2 ფედერაციული ქალაქი. 2000 წლიდან რუსეთი იყოფა 7 ფედერაციულ ოკრუგად.
რუსეთის ტერიტორიული მოწყობა
ფედერაციული სუბიექტების ტიპები:
ფედერაციული სუბიექტების სია
გაერთიანებები
2005 წელს რუსეთის ზოგიერთი ფედერალური სუბიექტები გაერთიანდა უფრ დიდ ტერიტორიულ ერთეულებად. გაერთიანეის პროცესი დასრულდა 2008 წლის 1 მარტს. თუმცა კიდევ იგეგმება ახლი გაერთიანებების გაკეთება.
იხილეთ აგრეთვე
რუსეთის ფედერალური ოკრუგები
ლიტერატურა
12 декабря 1993 г. «Конституция Российской Федерации», в ред. Федерального конституционного закона №7-ФКЗ от 30 декабря 2008 г. Вступил в силу со дня официального опубликования. Опубликован: "Российская газета", №237, 25 декабря 1993 г.
რუსეთის ადმინისტრაციული ერთეულები